gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8862, del 21-07-2020 (2020/5804)

RESOLUCIÓ 147/X, de 15 de juliol de 2020, del Ple de les Corts Valencianes, sobre la validació del Decret llei 8/2020, de 26 de juny, del Consell, de mesures excepcionals per a facilitar la convocatòria i reunió dels òrgans socials i l'eficàcia dels acords de les entitats cooperatives valencianes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2020/07/15/(2)/dof/vci/html**

### Dades del document

Número de DOGV
:   8862

Data del DOGV
:   21-07-2020

Secció del DOGV
:   I. DISPOSICIONS GENERALS

Número del document
:   2020/5804


Data del document
:   15-07-2020

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * cooperativa
    * legislació
    * malaltia infecciosa

RESOLUCIÓ 147/X, de 15 de juliol de 2020, del Ple de les Corts Valencianes, sobre la validació del Decret llei 8/2020, de 26 de juny, del Consell, de mesures excepcionals per a facilitar la convocatòria i reunió dels òrgans socials i l'eficàcia dels acords de les entitats cooperatives valencianes. [2020/5804]  
El Ple de les Corts Valencianes, en la reunió realitzada el dia 15 de juliol de 2020, una vegada debatut, d'acord amb l'article 141 de l'RCV, el Decret llei 8/2020, de 26 de juny, del Consell, de mesures excepcionals per a facilitar la convocatòria i reunió dels òrgans socials i l'eficàcia dels acords de les entitats cooperatives valencianes, ha adoptat la resolució següent, que, d'acord amb l'article 141.3.5é de l'RCV, també ha de ser publicada en el Diari Oficial de la Generalitat Valenciana.  
  
  
Resolució  
  
El Ple de les Corts Valencianes, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 141 de l'RCV, ha acordat validar el Decret llei 8/2020, de 26 de juny, del Consell, de mesures excepcionals per a facilitar la convocatòria i reunió dels òrgans socials i l'eficàcia dels acords de les entitats cooperatives valencianes.  
  
Palau de les Corts Valencianes, València, 15 de juliol de 2020.- El president: Enric Morera i Català. La secretària primera: Cristina Cabedo Laborda.


Còpia Permalink ELI
Diari Oficial de la Generalitat Valenciana


Sumari del DOGV 8931, del 21-10-2020 (2020/8326)

Notificació de la sentència dictada en el procediment ordinari número 509/2019.
-------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8326


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el procediment ordinari número 509/2019. [2020/8326]  
En aquest procediment de judici ordinari número 509/19 seguit a instàncies d'Explotaciones Gausa, SL, contra José Pérez Acevedo, s'ha dictat una sentència, que diu literalment:  
Sentència número 166/2020  
Jutge que la dicta: Juan Francisco Mejías Gómez.  
Lloc: València.  
Data: 10 de setembre de 2020.  
Part demandant: Explotaciones Gausa, SL.  
Advocat: Álvaro Palma Monteagudo.  
Procurador: Francisco José García Albert.  
Part demandada: José Pérez Acevedo.  
Objecte de judici: Reclamació de quantitat.  
  
«Dispositiva  
Estime la demanda formulada per Explotaciones Gausa, SL, representat pel procurador Francisco José García Albert, i condemne José Perez Acevedo al pagament de 60.498,07 euros més els interessos legals i moratoris i costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i DA 15 LO 1/2009).  
El recurs s'interposarà per mitjà d'un escrit presentat en aquest jutjat en el termini de vint dies hàbils comptats des de l'endemà de la notificació exposant les al·legacions en què es base la impugnació, a més de citar la resolució apel·lada i els pronunciaments que impugna (art. 458 LECn).  
Per a interposició haurà d'acreditar-se haver consignat 50 euros en el compte del jutjat, Na 4486, i s'indicarà sempre el concepte que es tracta d'un «recurs», seguit del codi «02 civil-apel·lació». S'han de realitzar tants ingressos diferenciats com resolucions a recórrer.  
Aquesta és la meua sentència, que pronuncie, mane i signe.»  
I atés que aquest demandat, José Peréz Acevedo, es troba en parador ignorat, expedisc aquest edicte a fi que li valga de notificació en forma.  
  
  
València, 15 de setembre de 2020.- El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 8862, del 21-07-2020 (2020/5470)

Notificació de la sentència dictada en el judici verbal número 297/2019.
------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5470


Organisme emissor
:   Jutjat de Primera Instància i Instrucció Número 1 de Quart de Poblet

Tipus de document
:   Edicte

Notificació de la sentència dictada en el judici verbal número 297/2019. [2020/5470]  
Procediment: judici verbal (250.2) [VRB] [VRB] - 297/2019.  
De: Seguros Catalana, SA.  
Procurador: Julio Antonio Just Vilaplana.  
Contra: Rocio Dual Gravalos i Antonio Hernández Dual.  
  
Ana García Tomas, lletrada de l'Administració de justícia, del Jutjat de Primera Instància i Instrucció número 1 de Quart de Poblet, fa saber:  
  
En aquest procediment judici verbal 297/2019 seguit a instàncies de Segurs Catalana, SA, contra Rocío Dual Gravalos i Antonio Hernández Dual s'ha dictat sentència, que té la part dispositiva que, literalment, és com es diu a continuació:  
  
«Dispositiva  
Estime la demanda interposada per la representació processal de Seguros Catalana Occidente, SA, contra Antonio Hernández Dual i Rocío Dual Gravalos, i condemne solidàriament a Antonio Hernández Dual i Rocío Dual Gravalos al pagament a la demandant de 1.725,84 € de principal, més els interessos legals reportats des de la data d'interposició de la demanda, amb la imposició expressa de costes.  
Notifiqueu aquesta sentència a les parts.  
Expediu i uniu un testimoniatge d'aquesta resolució a les actuacions, i inseriu-ne l'original en el llibre de sentències.  
Mode d'impugnació: aquesta sentència és ferma i no admet cap recurs (art. 455.1 LEC).  
Aquesta és la meua sentència, que pronuncie, mane i signe.»  
  
I atés que aquests demandats, Rocío Dual Gravalos i Antonio Hernández Dual, es troben en parador ignorat, expedisc aquest edicte a fi que li valga de notificació en forma.  
  
Quart de Poblet, 3 de juliol de 2020.- La lletrada de l'Administració de justícia: Ana García Tomas.
Diari Oficial de la Generalitat Valenciana


Sumari del DOGV 8978, del 18-12-2020 (2020/10906)

Extracte de la Resolució de 6 de novembre de 2020, del rector de la Universitat Miguel Hernández d'Elx, per la qual es publica la convocatòria d'una ajuda per a impulsar  la realització de tesis doctorals en el marc de la promoció dels objectius de desenvolupament sostenible - Eix prosperitat de l'Agenda 2030 de les  Nacions Unides.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10854


Data del document
:   06-11-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 6 de novembre de 2020, del rector de la Universitat Miguel Hernández d'Elx, per la qual es publica la convocatòria d'una ajuda per a impulsar  la realització de tesis doctorals en el marc de la promoció dels objectius de desenvolupament sostenible - Eix prosperitat de l'Agenda 2030 de les  Nacions Unides. [2020/10770]  
BDNS:534815  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Els/les estudiants interessats/des han de complir els requisits següents:  
- Que la tesi doctoral es realitze en el marc de la promoció dels  objectius de desenvolupament sostenible - Eix prosperitat de l'Agenda 2030 de Nacions Unides.  
- Ser estudiant matriculat/da de doctorat  en el curs actual 2020/2021.  
- en queden exclosos/es els/les estudiants visitants i aquells que es troben en la UMH en virtut de la seua participació en un programa d'intercanvi.  
  
Segon. Objecte  
Concedir una ajuda a una tesi doctoral en el marc de la promoció dels objectius de desenvolupament sostenible - Eix prosperitat, amb la finalitat d'estimular treballs de recerca de qualitat que contribuïsquen a l'Agenda 2030.  
  
Tercer. Bases reguladores  
https://boumh.umh.es/files/2020/11/RR\_02159\_2020.pdf  
  
Quarta. Quantia  
Es concedirà una ajuda per import de 2.600 euros a una tesi doctoral en el marc de la promoció dels objectius de desenvolupament sostenible - Eix prosperitat.  
  
Cinqué. Termini de presentació de sol·licituds  
El termini de presentació de sol·licituds és de vint dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Elx, 6 de novembre de 2020. El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8855, del 13-07-2020 (2020/5525)

CORRECCIÓ d'errades de la Resolució de 2 de març de 2020, de la directora general de Modernització i Relacions amb l'Administració de Justícia, per la qual es convoca la constitució de borses de treball per a la provisió temporal de llocs dels cossos de metges i metgesses forenses, gestió processal i administrativa, tramitació processal i administrativa i d'auxili judicial, de l'Administració de justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8855

Data del DOGV
:   13-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5525


Data del document
:   09-07-2020

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 2 de març de 2020, de la directora general de Modernització i Relacions amb l'Administració de Justícia, per la qual es convoca la constitució de borses de treball per a la provisió temporal de llocs dels cossos de metges i metgesses forenses, gestió processal i administrativa, tramitació processal i administrativa i d'auxili judicial, de l'Administració de justícia de la Comunitat Valenciana. [2020/5525]  
Havent-se observat una errada en l'annex II publicat amb l'esmentada resolució (DOGV núm. 8846, de 30.06.2020), en el qual falta afegir determinats cursos de la Direcció General de Justícia, Institut Valencià d'Administracions Públiques, així com tots els cursos de contingut jurídic i informàtic oferits pel sistema universitari espanyol, es publica com a addenda a l'annex II l'ampliació dels cursos de formació i perfeccionament en aquest sentit.  
Com a conseqüència de l'anterior, s'amplia en cinc dies naturals el termini de presentació de sol·licituds d'inscripció i inclusió, i el termini acaba el dia 20 de juliol de 2020.  
  
València, 9 de juliol de 2020.- La directora general de Modernització i Relacions amb l'Administració de Justícia, p. s. (Resolució d'1 de juny de 2020), el director general de Reformes Democràtiques i Accés a la Justícia: José García Añón.
Diari Oficial de la Generalitat Valenciana


Sumari del DOGV 8856, del 14-07-2020 (2020/5346)

Informació pública de l'actualització de tarifes de subministrament d'aigua potable, conservació de comptadors i inversions de Picassent.
-----------------------------------------------------------------------------------------------------------------------------------------

### Dades del document

Número de DOGV
:   8856

Data del DOGV
:   14-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5346


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable, conservació de comptadors i inversions de Picassent. [2020/5346]  
S'informa per a general coneixement, que, en relació amb la sol·licitud de modificació de tarifes de subministrament domiciliari a Picassent, i de conformitat amb el que estableix l'article 13.3 del Decret 68/2013, de 7 de juny del Consell de la Generalitat Valenciana, havent transcorregut el termini determinat en el dit article, i en virtut de la normativa anterior, es consideren aprovades les tarifes sotmeses a la seua consideració. Per tot això:   
  
Tarifa que s'aprova:  
  
Aigua potable   
Quota de servei Domèstics Aigua potable P.I. Aigua industrial P.I.  
Calibre Euros/mes Euros/mes Euros/mes  
Fins a 13 mm 3,651 13,456 10,856  
15 mm 5,479 20,185 16,286  
20 mm 9,127 33,643 29,447  
25 mm 12,778 47,098 37,997  
30 mm 18,251 67,282 54,283  
40 mm 36,504 134,567 108,564  
50 mm 54,754 201,849 162,846  
65 mm 73,005 269,132 217,128  
80 mm 91,256 336,416 271,411  
100 mm 127,761 470,981 379,975  
125 mm 200,765 740,116 597,103  
   
Gran consumidor 1.320,469   
Boca d'incendi 7,742   
   
Quota consum Domèstics   
Límits mensuals Euros/m³   
Bloc I fins a 5 0,251   
Bloc II entre 5 i 8,33 0,371   
Bloc III entre 8,33 i 20 1,116   
Bloc IV més 20 1,819   
 Euros/m³   
Gran consumidor 0,861   
Aigua potable P.I. 0,861   
Aigua industrial P.I. 0,861   
   
Quota finançament obres i inversió Tots   
 Euros/m³   
Tots els m³ 0,197   
  
  
Conservació comptador Tots  
Calibre Euros/mes  
Fins a 13 mm 1,069  
15 mm 1,304  
20 mm 2,673  
25 mm 3,743  
30 mm 5,346  
40 mm 10,691  
50 mm 16,036  
65 mm 21,381  
80 mm 26,727  
100 mm 37,417  
125 mm 58,798  
  
  
A aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 6 de juliol de 2020.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8904, del 14-09-2020 (2020/6976)

Notificació de la sentència dictada en el judici verbal número 438/2019.
------------------------------------------------------------------------

### Dades del document

Número de DOGV
:   8904

Data del DOGV
:   14-09-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6976


Organisme emissor
:   Jutjat de Primera Instància i Instrucció Número 4 de Sagunt

Tipus de document
:   Edicte

Notificació de la sentència dictada en el judici verbal número 438/2019. [2020/6976]  
De: Carmen Oriola Peris  
Contra: Rehabilitación, SL Construservice  
Conforme al que es disposa en el Reglament 2.016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa a la tramitació de dades personals i a la lliure circulació d'aquestes dades, en la LO 15/1999, de 13 de desembre, de protecció de dades de caràcter personal a la qual es remet l'art 236 bis, de la LOPJ, 6/1985, d'1 de juliol, i en el RD 1720/2007 pel qual s'aprova el reglament de desenvolupament de la LOPJ, faig saber a les parts que les seues dades personals han sigut incorporades al fitxer d'assumptes d'aquesta oficina judicial, on es conservaran amb caràcter confidencial i únicament per al compliment de la labor que té encomanada i sota la salvaguarda i la responsabilitat d'aquesta i on seran tractades amb la màxima diligència.  
En el present procediment judici verbal seguit a instàncies de Carmen Oriola Peris contra Rehabilitació SL Construservice, s'ha dictat sentència, el tenor literal de la qual és el següent:  
  
«Dispositiva  
Estime la demanda presentada per Carmen Oriola Peris contra la mercantil Rehabilitación, SL Construservice i condemne aquesta última a reparar els tubs d'aire condicionat danyats i al seu pagament per import de 1123,89 euros més IVA, interessos legals, d'acord amb el que es disposa en el fonament jurídic segon d'aquesta resolució i al pagament de les costes processals.  
Notifiqueu aquesta resolució a les parts i feu-los saber que aquesta és ferma, i no s'hi pot interposar cap recurs per ser de quantia inferior a 3.000 euros.»  
  
Atés que la demandada, Rehabilitación SL Construservice, es troba en parador desconegut, s'expedeix aquest edicte a fi que li servisca de notificació de forma deguda.  
  
Sagunt, 1 de setembre de 2020.- La lletrada de l'Administració de justícia: Cristina Paños Muñoz.
Diari Oficial de la Generalitat Valenciana


Sumari del DOGV 8836, del 16-06-2020 (2020/4489)

RESOLUCIÓ de 12 de juny de 2020, de la Universitat d'Alacant, per la qual es corregeixen errors en la Resolució de 2 de juny de 2020, d'aquesta universitat, per la qual es convoca un concurs d'accés a places de cossos docents universitaris pel sistema d'accés lliure.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4489


Data del document
:   12-06-2020

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 12 de juny de 2020, de la Universitat d'Alacant, per la qual es corregeixen errors en la Resolució de 2 de juny de 2020, d'aquesta universitat, per la qual es convoca un concurs d'accés a places de cossos docents universitaris pel sistema d'accés lliure. [2020/4489]  
Publicada Resolució de la Universitat d'Alacant de 2 de juny de 2020 en el Diari Oficial de la Generalitat Valenciana de 12 de juny de 2020, per la qual es convoquen a concurs d'accés places de cossos docents universitaris pel sistema d'accés lliure, han sigut detectats errors transcrivint-se a continuació la rectificació oportuna:  
  
En l'annex I,  
Plaça número DF02945, en castellà  
On diu:  
«Requisito lingüístico: Conocimiento de inglés a nivel C!»;  
Ha de dir:  
«Requisito lingüístico: Conocimiento de inglés a nivel C1».  
  
Plaça número DF02946  
On diu:  
«Perfil investigador: Extracció i caracterització de famílies de discontinuïtats planes de talussos rocosos i estudi de les seues inestabilitats mitjançant núvols de punts 3D obtingudes amb les tècniques d'adquisició remota làser escàner 3D i Structure from Motion (SfM) i la s»;  
Ha de dir:  
«Perfil investigador: Extracció i caracterització de famílies de discontinuïtats planes de talussos rocosos i estudi de les seues inestabilitats mitjançant núvols de punts 3D obtingudes amb les tècniques d'adquisició remota làser escàner 3D i Structure from Motion (SfM) i la seua aplicació d'aquesta caracterització a les classificacions geomecàniques».  
  
En l'annex IV, plaça número DF02931, en la Comissió Titular vocal 3  
On diu:  
«Vocal: Francisco Segura Manzano, professor titular d'universitat de la Universitat de Huelva»;  
Ha de dir:  
«Vocal: Francisca Segura Manzano, professora titular d'universitat de la Universitat de Huelva».  
  
Alacant, 12 de juny de 2020.- El rector, p. d. (R rectoral 19.05.2016), el vicerector d'Ordenació Acadèmica i Professorat: José Penadés Martínez.
Diari Oficial de la Generalitat Valenciana


Sumari del DOGV 8838, del 18-06-2020 (2020/4376)

Informació pública de la sol·licitud d'autorització per a l'ocupació temporal de les vies pecuàries del terme municipal de l'Alcora. Expedient: STMA/SF/VP/2019/110
-------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4376


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud d'autorització per a l'ocupació temporal de les vies pecuàries del terme municipal de l'Alcora. Expedient: STMA/SF/VP/2019/110 [2020/4376]  
S'està tramitant en la Direcció Territorial de Castelló, promogut per Avícola Sichar, SL, l'expedient STMA/SF/VP/2019/110 d'autorització per a l'ocupació temporal en via pecuària del terme municipal de l'Alcora.  
L'objecte de l'autorització d'ocupació temporal de les vies pecuàries afectades és la col·locació d'una tanca cinegètica com a element de seguretat d'explotació avícola en 200 metres a la zona de la via pecuària núm.2, «la Canyada Reial», i en 280 metres en la zona de la via pecuària núm.8 «Cordill núm. 4», en les parcel·les 114, 145 i 117 del polígon 15 del TM de l'Alcora. La tanca es col·locarà fora dels límits del camí de la via pecuària, seguint el dictamen en el Decret 178/2005, del Consell de la Generalitat, pel qual s'estableixen les condicions dels tancaments en el medi natural i dels tancaments cinegètics.  
En compliment del que es disposa en l'article 33 de la Llei 3/2014, d'11 de juliol, de vies pecuàries de la Comunitat Valenciana, i els articles 55 al 72 de la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic, aquest expedient se sotmet a informació pública.  
Cosa que es fa pública per a general coneixement, i es fixa el termini d'un mes, a partir de la publicació del present anunci en el Diari Oficial de la Generalitat Valenciana, perquè els interessats puguen consultar l'expedient, així com presentar-hi al·legacions, en horari d'atenció al públic, en les oficines de la Secció Forestal del Servei Territorial de Medi Ambient, de la direcció territorial d'aquesta conselleria a Castelló de la Plana, situat a la planta 2a de l'edifici PROP de l'avinguda dels Germans Bou, núm. 47, de Castelló de la Plana.  
  
Castelló de la Plana, 30 d'octubre de 2019.- El director territorial: Antoni Lluís García Sanz.